पाएं अपने शहर की ताज़ा ख़बरें और फ्री ई-पेपरडाउनलोड करें
जिले में लाॅकडाउन है लेकिन व्यापारी इसे ताेड़ने से नहीं चूक रहे हैं। पूर्व में जारी आदेश में सब्जी, फल, मीट, मछली की दुकानों को सुबह आठ से दस बजे तक खोले जाने की सुविधा थी। इसे बदलकर हाेम डिलेवरी किया है। होम डिलीवरी सुबह 8 बजे से शाम 6 बजे के बीच कर सकते हैं। आदेश का उल्लंघन करने वाले व्यक्ति अथवा प्रतिष्ठान दण्ड संहिता 1860 की धारा 188 के तहत दंड तय किया है। सतत निगरानी की जा रही है। कुरुद में शनिवार दोपहर अनुविभागीय दंडाधिकारी सुनील शर्मा के नेतृत्व में राजस्व व नगर पंचायत के अफसराें ने दोपहर लगभग एक बजे पुरानी मंडी के पास स्थित शिवाजी किराना दुकान को पुरा शटर खोलकर समान बेचते हुए पकड़ा। नायब तहसीलदार आकांक्षा साहू ने पंचनामा बनाकर दुकानदार पर 2000 रुपए का जुर्माना लगाया। साथ ही नियमानुसार 48 घंटों के लिए दुकान को सील कर दिया।
आदेश के बाद भी नहीं मान रहे कुछ व्यापारी
कलेक्टर ने 12 अप्रैल से 26 अप्रैल के लॉकडाउन को बढ़ाते हुई जिले में 5 मई तक पूर्ण तालाबंदी का आदेश जारी किया गया था। आमजनता की सुविधाओं को देखते हुए उन्होंने आवश्यक वस्तुओं को प्रतिबंध से मुक्त रखा था, किन्तु लोगों के द्वारा सामाजिक दूरी का पालन नहीं करने तथा अनावश्यक भीड़ एकत्रित होने की वजह से पूर्व में दी गई सुविधाओं को हटाकर नया आदेश दिया है। इसके बाद भी व्यापारी नहीं मान रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn